Kunstgræsbanerne er skudt op i Nordjylland i hobetal det seneste årti. Men om få år kan de være pist væk igen. EU-Kommission har nemlig arbejdet længe for at forbyde det såkaldte gummigranulatet i kunstgræsbanerne. EU-landene netop givet EU-kommissionen opbakning til at forbyde de nuværende kunstgræsbaner, og det kan få massive konsekvenser for breddefodbolden i Danmark, har meldingen lydt fra Dansk Boldspil-Union (DBU): - Kunstgræsbanerne er kommet for at blive. De udgør en vigtig del af det danske foreningsliv og fællesskab, og så de er afgørende for, at fodbold kan spilles året rundt i Danmark og dermed være med til at give et markant løft i folkesundheden med den ekstra motion, siger Bjarne Christensen, der er formand for DBU’s bæredygtighedsudvalg. Tæt på 400 baner skal væk Europa-Parlamentet og Rådet har nu tre måneder til at granske forslaget, før det kan indføres. Hvis EU-kommissionen får sin vilje, bliver får klubberne en otte-årig periode til at få kunstgræsbanerne med gummigranulatet  væk, før forbuddet vil træde i kraft. DBU har længe forsøgt at bekæmpe EU-forbuddet. Ifølge DBU er der 400 kunstgræsbaner i Danmark, og 90-95 procent af dem er med gummigranulat. I Nordjylland er kunstgræsbanerne blevet en populær facilitet for at give børn som voksne mulighed for at starte tidligere på sæsonen. Blandt andet har man stor succes med kunstgræsbanen i Nørresundby, som TV2 Nord tidligere har fortalt. - Vi har jo forlænget det til helårsfodbold, sagde John Kiil, leder af klubbens børne- og ungdomsafdelingen, om betydningen af de kunstgræsbaner, klubben fik i 2016. Det kunstige græs danner baner for 525 børn og unge, som er aktive i Nørresundby Boldklub i vinterhalvåret.

Opsummering:
Snart skal de hundredevis af danske kunstgræsbaner pløjes op, hvis det står til EU-Kommissionen.